gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6782, del 25-05-2012 (2012/4550)

Notificació de la sentència dictada en el juí verbal número 1246/2011.
----------------------------------------------------------------------

### Dades del document

Número de DOGV
:   6782

Data del DOGV
:   25-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4550


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de la sentència dictada en el juí verbal número 1246/2011. [2012/4550]  
Juí verbal 001246/2011  
De: Comunitat de Propietaris Saint James Hills.  
Procuradora: Araceli Devesa Partera.  
Contra: Robert Lee Wyatt i Dixie Wyatt.  
Procurador/a: -  
En este procediment verbal, seguit a instàncies de la Comunitat de Propietaris Saint James Hills contra Robert Lee Wyatt i Dixie Wyatt, s'ha dictat la sentència la qual, literalment, diu el següent:   
«Estime la demanda presentada per la representació processal de la comunitat de propietaris del conjunt residencial Saint James Hill contra Robert Lee Wyatt i Dixie Wyatt, i condemne els demandats al pagament de la quantitat de set-cents noranta-un euros amb quaranta-quatre cèntims (791,44 €), quantitat que haurà de ser pagada a la comunitat actora, més l'interés de l'article 576 de la Llei d'Enjudiciament Civil.  
  
S'imposen les costes del procés, si n'hi ha, a la demandada.  
Contra esta resolució, que serà notificada a les parts, no es pot interposar cap recurs d'acord amb el que establix l'article 455 de la Llei d'Enjudiciament Civil després de la reforma de la Llei 37/2011.  
  
Expediu una testimoniança d'esta sentència perquè s'unisca a les actuacions corresponents i incloeu l'original en este llibre.   
Esta és la meua sentència, jutjant definitivament en primera instància, que pronuncie, mane i firme jo, Jesús Sánchez Ruiz, jutge del Jutjat de Primera Instància número 1 d'Orihuela».   
I atés que els demandats, Robert Lee Wyatt i Dixie Wyatt, es troben en parador desconegut, s'expedix este edicte per tal que servisca de notificació de forma deguda.  
  
Orihuela, 27 de febrer de 2012.- El secretari judicial: Alfonso Tormo Molina.
Diari Oficial de la Generalitat Valenciana


Sumari del DOGV 6735, del 15-03-2012 (2012/2407)

RESOLUCIÓ de 5 de març de 2012, de la Universitat d'Alacant, per la qual nomena el tribunal que ha de resoldre el procés selectiu convocat per Resolució de 1 de febrer de 2012 (DOCV núm. 6.709, de 8 de febrer de 2012), per a l'accés a l'escala Técnica de la Universitat d'Alacant (Referència A01/12).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6735

Data del DOGV
:   15-03-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/2407


Data del document
:   05-03-2012

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 5 de març de 2012, de la Universitat d'Alacant, per la qual nomena el tribunal que ha de resoldre el procés selectiu convocat per Resolució de 1 de febrer de 2012 (DOCV núm. 6.709, de 8 de febrer de 2012), per a l'accés a l'escala Técnica de la Universitat d'Alacant (Referència A01/12). [2012/2407]  
A tenor de les competències atribuïdes per la normativa vigent, es nomena el tribunal que ha de resoldre el procés selectiu convocat per Resolució de 1 de febrer de 2012 (DOCV núm. 6709, de 8 de febrer de 2012), per a l'accés a l'escala técnica de la Universitat d'Alacant (Referència A01/12), compost com es determina a continuació:  
  
  
Tribunal titular:  
Presidenta: Núria Fernández Pérez, professora titular d'universitat de la Universitat d'Alacant.  
Secretària: Yolanda Gil Barranco, funcionària de l'escala de tècnica de la Universitat d'Alacant.  
Vocals:  
- Ramón Terol Gómez, professor titular d'universitat de la Universitat d'Alacant.  
- Cristina Torres Seva, funcionària de l'escala tècnica de la Universitat d'Alacant.  
- Juan Ramón Rivera Sánchez, catedràtic d'escola universitària de la Universitat d'Alacant.  
   
Tribunal suplent:  
Presidenta: María Aranzazu Calzada González, catedràtica d'universitat de la Universitat d'Alacant.  
Secretària: Fantina Sansano Falco, funcionària de l'escala de tècnica de gestió de OOAA.  
Vocals:  
- Juan Rosa Moreno, professor titular d'universitat de la Universitat d'Alacant.  
- Alfonso Cueto Rejón, funcionari de l'escala tècnica de la Universitat d'Alacant.  
- José Emilio Martínez Pérez, funcionari de l'escala tècnica de la Universitat d'Alacant.  
  
Alacant, 5 de març de 2012.- El rector: Ignacio Jiménez Raneda.
Diari Oficial de la Generalitat Valenciana


Sumari del DOGV 6754, del 16-04-2012 (2012/3433)

Informació pública de la pèrdua de la carta de pagament número 032010M25.
-------------------------------------------------------------------------

### Dades del document

Número de DOGV
:   6754

Data del DOGV
:   16-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3433


Organisme emissor
:   Conselleria d'Hisenda i Administració Pública

Tipus de document
:   Anunci

Informació pública de la pèrdua de la carta de pagament número 032010M25. [2012/3433]  
A causa de la pèrdua de l'original de la carta de pagament de la fiança núm. 032010M25 per import de 1.000,00 euros, a nom de Luis Navarro Sanchez y otros, CB, N93258580, a favor d'Infraestrucctures, Territori i Medi Ambient.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances, resolc:  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la tresoreria dels serveis territorials de la Conselleria d'Hisenda i Administració Pública a Alacant. La fiança es tornarà al seu titular si, una vegada transcorreguts dos mesos des de la publicació de la pèrdua en el DOCV, no s'hi produïx cap reclamació.  
  
  
Alacant, 16 de març de 2012.- La directora territorial: Inmaculada Ramírez Agulló.
Diari Oficial de la Generalitat Valenciana


Sumari del DOGV 6897, del 07-11-2012 (2012/9905)

Notificació de la sentència dictada en el procediment ordinari número 112/2005.
-------------------------------------------------------------------------------

### Dades del document

Número de DOGV
:   6897

Data del DOGV
:   07-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9905


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de la sentència dictada en el procediment ordinari número 112/2005. [2012/9905]  
Procediment ordinari 000112/2005-R  
De: Concepción Ayuso Oliva i Jorge Vidal Andreu.  
Procurador: Francisco J. Maseres Sánchez.  
Contra: Klaus Ernst Quast i Narita Brigitte Quast.  
Procurador/a: -  
En el procediment de referència s'ha dictat resolució el text de la qual, literalment, és com seguix:  
«Dispositiva  
Estime la demanda presentada per la representació processal de Concepción Ayuso Oliva i Jorge Vidal Andreu contra els demandats Klaus Ernst Quast i Narita Brigitte Quast; declare la titularitat dominical dels actors sobre la finca registral 55.995 del Registre de la Propietat d'Orihuela número 2 i sobre la part de terreny invadida pels demandats, així com la prioritat del seu títol davant de la possessió que tenen els demandats, i condemne els demandats a l'entrega del terreny descrit en l'informe pericial de mesurament realitzat per l'enginyer tècnic agrícola Francisco José Moreno Torres aportat a les actuacions, terreny la possessió del qual tenen indegudament els demandats.  
  
S'imposen les costes del procés als demandats Klaus Ernst Quast i Narita Brigitte Quast.  
Contra esta resolució, que serà notificada a les parts, es pot interposar un recurs d'apel·lació en els termes establits en els articles 455 i següents de la Llei d'Enjudiciament Civil.  
Expediu una testimoniança d'esta sentència perquè s'unisca a les actuacions corresponents i incloeu l'original en este llibre.  
Esta és la meua sentència que, definitivament jutjant en primera instància, pronuncie, mane i firme, Jesús Sánchez Ruiz, magistrat jutge del Jutjat de Primera Instància número 1 d'Orihuela».  
I atés que Klaus Ernst Quast i Narita Brigitte Quast es troben en parador ignorat, expedisc este edicte perquè servisca de cèdula de notificació.  
  
Orihuela, 11 de juny de 2012.- El secretari: Alfonso Tormo Molina.
Diari Oficial de la Generalitat Valenciana


Sumari del DOGV 6878, del 08-10-2012 (2012/9302)

DECRET 12/2012, de 5 d'octubre, del president de la Generalitat, pel qual concedix la Medalla d'Or de la Generalitat al Mèrit Esportiu, en la seua edició 2012, a José Luis Giera Tejuelo.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6878

Data del DOGV
:   08-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9302


Data del document
:   05-10-2012

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 12/2012, de 5 d'octubre, del president de la Generalitat, pel qual concedix la Medalla d'Or de la Generalitat al Mèrit Esportiu, en la seua edició 2012, a José Luis Giera Tejuelo. [2012/9302]  
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, assenyala, en l'article 3, com una de les línies generals d'actuació en el desenrotllament de la política esportiva de la Generalitat, el reconeixement i premi a les persones que s'hagen distingit en la pràctica, gestió i promoció de l'esport, per mitjà de la Medalla de la Generalitat al Mèrit Esportiu.  
El Decret 33/1986, de 10 de març, del Consell, i l'Orde de 26 de juny de 1989, de la Conselleria de Cultura, Educació i Ciència, modificada per l'Orde de 7 de novembre de 2003, de la Conselleria de Cultura, Educació i Esport, regulen la concessió de la Medalla d'Or de la Generalitat al Mèrit Esportiu.  
L'esportista d'Orihuela José Luis Giera Tejuelo va formar part de la selecció paralímpica de futbol 5 que va obtindre la medalla de bronze en els Jocs de Londres 2012. Una medalla que se suma al títol de subcampió del món de futbol sala en 2010, i al bronze amb la Selecció Espanyola en l'Eurocopa de 2009.  
Els mèrits esportius de José Luis Giera servixen per a posar en valor l'esport adaptat, que, des de l'organització de les primeres paraolimpíades, en 1960, no ha deixat de créixer, fent de l'esport d'alta competició un escenari accessible per a tots.  
  
Per això, com a reconeixement als seus èxits esportius que són el resultat d'una trajectòria d'esforç, sacrifici i afany de superació,   
  
  
DECRETE  
  
Concedir la Medalla d'Or de la Generalitat al Mèrit Esportiu a José Luis Giera Tejuelo.  
  
València, 5 d'octubre de 2012  
El president de la Generalitat,  
ALBERTO FABRA PART
Diari Oficial de la Generalitat Valenciana


Sumari del DOGV 6871, del 27-09-2012 (2012/8526)

Notificació de la sentència dictada en el juí verbal número 503/2011.
---------------------------------------------------------------------

### Dades del document

Número de DOGV
:   6871

Data del DOGV
:   27-09-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8526


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el juí verbal número 503/2011. [2012/8526]  
Assumpte civil 000503/2011   
En el juí a què es fa referència s'ha dictat la resolució, l'encapçalament i dispositiva del qual són els següents:  
«Sentència número 000459/2011  
Jutgessa que la dicta: María Carmen Ramis Alario.  
Lloc: Torrevieja (Alacant).  
Data: 25 d'octubre de 2011   
Part demandant: Grupo Electro Stocks, SLU.  
Advocat/a: -  
Procuradora: Virtudes Valero Mora.   
Part demandada: Infraestructuras Eléctricas Inelec, SL.  
Advocat/a: -  
Procurador/a: -  
He vist el present juí verbal número 503/2011 de reclamació d'una quantitat instat per María Virtudes Valero Mora, en nom i representació de Grupo Electro Stoks, SLU, contra Infraestructuras Eléctricas Inelec, SL, declarada en rebel·lia.  
Dispositiva  
Estime íntegrament, per mitjà de la present sentència, la demanda interposada per la representació de Grupo Electro Estocs, SLU, contra Infraestructuras Eléctricas Inelec, SL, que ha de pagar, a l'actora, la quantitat de tres mil tres-cents cinquanta-huit euros i quaranta cèntims (3.358,40 €), més els interessos i les costes del present juí.  
  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn). El recurs s'ha de preparar mitjançant un escrit que cal presentar en este Jutjat, en el termini de cinc dies hàbils comptador des de l'endemà de la notificació de la sentència, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn); la part ha de depositar la quantitat de cinquanta euros (50 €) en el compte del Banesto número 2942922724143/2011, i acreditar-ne la consignació. No s'admetrà a tràmit cap recurs que no tinga el dipòsit constituït.   
Esta és la meua sentència, que pronuncie, mane i firme».   
Atés que es desconeix el domicili o la residència actuals de la part demandada, per diligència d'ordenació de 31 de juliol de 2012, el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha disposat publicar este edicte en el Diari Oficial de la Comunitat Valenciana per a dur a efecte la diligència de notificació de la sentència.  
  
Torrevieja, 31 de juliol de 2012.- La secretària judicial: Fabiola Alonso Velázquez.
Diari Oficial de la Generalitat Valenciana


Sumari del DOGV 6730, del 08-03-2012 (2012/2274)

Formalizació i adjudicació número 08/11-SE. Servicio de limpieza de la Biblioteca Pública de Orihuela.
------------------------------------------------------------------------------------------------------

### Dades del document

Número de DOGV
:   6730

Data del DOGV
:   08-03-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/2274


Data del document
:   24-02-2012

Organisme emissor
:   Conselleria de Turisme, Cultura i Esport

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalizació i adjudicació número 08/11-SE. Servicio de limpieza de la Biblioteca Pública de Orihuela. [2012/2274]  
 1. Entitat adjudicadora  
a) Organisme: Conselleria de Turisme, Cultura i Esport.  
b) Dependència que tramita l'expedient: Direcció General de Patrimoni Cutural.  
c) Número d'expedient: 08/11-SE.  
2. Objecte del contracte  
a) Tipus de contracte: servicis.  
b) Descripció de l'objecte: servici de neteja de la Biblioteca Pública d'Orihuela.  
c) Diari oficial i data de publicació del anunci de licitació: Diari Oficial de la Comunitat Valenciana núm. 6631, de 17 d'octubre de 2011.   
  
3. Tramitació, procediment i forma d'adjudicació  
a) Tramitació: urgent.  
b) Procediment: obert.  
c) Forma: diversos criteris d'adjudicació.  
4. Pressupost base de licitació  
Import (IVA exclòs): 64.220,34 euros.  
5. Adjudicació  
a) Data: 30 de desembre de 2011.  
b) Contractista: CLECE, SA.  
c) Nacionalitat: espanyola.  
d) Import d'adjudicació: 53.302,88 € (IVA exclòs).  
6. Formalització  
Data: 11 de gener de 2012.   
  
València, 24 de febrer de 2012.- La directora general de Patrimoni Cultural, p. d. (RC 23.10.09, DOCV 6150): Marta Alonso Rodríguez.
Diari Oficial de la Generalitat Valenciana


Sumari del DOGV 6924, del 17-12-2012 (2012/11362)

DECRET 181/2012, de 14 de desembre, del Consell, pel qual acorda el cessament de José López Jaraba com a director general de l'entitat pública Radiotelevisió Valenciana.
-------------------------------------------------------------------------------------------------------------------------------------------------------------------------

### Dades del document

Número de DOGV
:   6924

Data del DOGV
:   17-12-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/11646


Data del document
:   14-12-2012

Organisme emissor
:   Presidència de la Generalitat

Tipus de document
:   Decret

Anàlisi jurídica

DECRET 181/2012, de 14 de desembre, del Consell, pel qual acorda el cessament de José López Jaraba com a director general de l'entitat pública Radiotelevisió Valenciana. [2012/11133]  
Amb data 5 de desembre de 2012, José Luis López Jaraba va presentar davant del President de la Generalitat, en la seua condició de president del Consell, i a l'empara del que preveu la Llei 7/1984, de 4 de juliol, de la Generalitat, de Creació de l'Entitat Pública Radiotelevisió Valenciana i Regulació dels Servicis de Radiodifusió i Televisió de la Generalitat, la seua dimissió amb caràcter irrevocable.   
La Llei 3/2012, de 20 de juliol, de la Generalitat, d'Estatut de Radiotelevisió Valenciana, en les seues disposicions transitòries situa el moment de finalització del mandat tant del Consell d'Administració com del director general de l'entitat pública Radiotelevisió Valenciana en el moment en què es produïsca la fusió de les societats Televisió Valenciana, SA i Ràdio Autonomia Valenciana, SA. En conseqüència, fins que este moment tinga lloc (d'acord amb el que preveu la legislació mercantil) només cal considerar com a subsistents els òrgans de l'entitat pública i, per tant, resulta aplicable la Llei 7/1984, de 4 de juliol, de la Generalitat, quant a la designació d'estos.   
  
Fent ús de les atribucions que la meritada llei atorga al Consell, i amb la deliberació prèvia d'este,   
  
DECRETE  
  
Article 1  
Acceptar el cessament, a petició pròpia, de José López Jaraba com a director general de l'entitat pública Radiotelevisió Valenciana, agraint-li els servicis prestats.   
  
Article 2  
Traslladar este cessament al Consell d'Administració de l'entitat pública Radiotelevisió Valenciana a fi que este designe immediatament un nou director general pel procediment establit en la Llei 7/1984.  
  
  
DISPOSICIÓ FINAL  
  
Única  
Este decret tindrà efectes des del mateix dia de la seua aprovació.  
  
  
València, 14 de desembre de 2012.  
  
El President de la Generalitat,  
ALBERTO FABRA PART
Diari Oficial de la Generalitat Valenciana


Sumari del DOGV 6692, del 16-01-2012 (2011/13695)

Notificació de la sentència dictada en el procediment de divorci contenciós número 855/2010.
--------------------------------------------------------------------------------------------

### Dades del document

Número de DOGV
:   6692

Data del DOGV
:   16-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2011/13890


Organisme emissor
:   Jutjat de Primera Instància i Instrucció Número 3 de València

Tipus de document
:   Edicte

Notificació de la sentència dictada en el procediment de divorci contenciós número 855/2010. [2011/13300]  
Divorci contenciós 000855/2010  
De: Demián Álvarez Herrero.  
Procuradora: Ana Isabel Serna Nieva.  
Contra: Verónica Mariana Alonso.   
Procurador/a: -  
En aquest procediment de divorci contenciós número 855/2010 seguit a instàncies de Demián Álvarez Herrero contra Verónica Mariana Alonso s'ha dictat la sentència, que té la dispositiva que diu així:   
Dispositiva  
Estime la demanda interposada per la representació processal de Demián Álvarez Herrero, contra Verónica Mariana Alonso, i dispose la dissolució del matrimoni per divorci dels esmentats, amb tots els efectes legals.  
Cada part ha de pagar les costes causades a instàncies seues i les comunes a mitges.  
Comuniqueu aquesta resolució, una vegada siga ferm el pronunciament de divorci, al registre civil on conste inscrit el matrimoni.  
Mode d'impugnació: mitjançant recurs d'apel·lació davant d'aquest Jutjat en el termini de 20 dies comptador des de l'endemà de la notificació d'aquesta resolució (art. 458 LECn).  
De conformitat amb la disposició addicional 15a de la Llei Orgànica 1/2009, de 3 de novembre, per la qual es modifica la Llei Orgànica 6/1985, d'1 de juliol, del Poder Judicial, paràgrafs 1, 2, 3.b, per a la interposició del recurs d'apel·lació cal constituir un dipòsit de 50 €, i sense aquest requisit no serà admés. El dipòsit es constituirà amb la consignació de l'import en el compte d'aquest Jutjat a l'entitat Banesto número 4537/0000/89/0855/10; cal acreditar aquesta consignació en interposar el recurs.  
Aquesta és la sentència, que pronuncie, mane i firme.  
Publicació. La sentència anterior ha sigut donada, llegida i publicada pel jutge o jutgessa que la va dictar, mentre celebrava audiència pública en el mateix dia de la data. Jo, la secretària judicial, en done fe.  
  
Quart de Poblet, 29 de novembre de 2011».   
I atés que la demandada esmentada, Verónica Mariana Alonso, es troba en parador desconegut, s'expedeix aquest edicte a fi que valga de notificació de forma deguda.  
  
Quart de Poblet, 26 de desembre de 2011.- El secretari judicial: José Víctor Sanz Gordon.
Diari Oficial de la Generalitat Valenciana


Sumari del DOGV 6685, del 04-01-2012 (2011/13013)

Informació pública de l'actualització de tarifes de subministrament d'aigua potable, conservació de comptadors i clavegueram de Guadasséquies.
----------------------------------------------------------------------------------------------------------------------------------------------

### Dades del document

Número de DOGV
:   6685

Data del DOGV
:   04-01-2012

Secció del DOGV
:   V. ANUNCIS - C) ALTRES ASSUMPTES

Número del document
:   2011/13555


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifes de subministrament d'aigua potable, conservació de comptadors i clavegueram de Guadasséquies. [2011/13265]  
S'informa per a general coneixement, que en relació amb la sol·licitud de modificació de tarifes de subministrament domiciliari a Guadasséquies i de conformitat amb l'article 3.3 del Decret 3/2008 d'11 de gener, havent transcorregut el termini determinat en l'esmentat article i en virtut de la normativa anterior, es consideren aprovades les tarifes sotmeses a la seua consideració. Per tot això:  
  
Tarifa que s'aprova:  
  
  
  
Així mateix s'informa que segons comunicació entregada a l'Ajuntament de Guadasséquies el 14 de novembre de 2011, la tarifa de clavegueram resultant per a l'exercici 2012 és la següent:  
  
  
  
Sobre les presents tarifes s'aplicarà l'impost sobre el valor afegit d'acord amb el que establix la Llei 37/1992, de 28 de desembre.  
  
La qual cosa es fa pública.  
  
València, 23 de desembre de 2011.- El director gerent: Isidoro Solera Solera.